**Tiszavasvári Város Önkormányzata**

**Képviselő-testületÉNEK**

**215/2023.(VIII.03.) Kt. számú**

**határozata**

**A Tiszavasvári, Kossuth u. 6. I/1. sz. alatti bérlakás Nyíregyházi Tankerületi Központ részére történő bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a **Tiszavasvári, Kossuth u. 6. I/1.** sz. alatti önkormányzati tulajdonú városi közérdekből bérbe adható 36 m2 nagyságú, egy szobás, komfortos bérlakás bérlőjéül **2023. szeptember 01. napjától** **2024. augusztus 31. napjáig** – a bérlakás előző bérlőjét – a **Nyíregyházi Tankerületi Központot** jelöli ki, a határozat 1. számú mellékletében található szerződésben foglaltak szerint.

A Képviselő-testület hozzájárul ahhoz, hogy a bérlakást az intézmény a 2023/2024-es tanévben foglalkoztatott nyelvi lektor elhelyezésére használja.

Felkéri a polgármestert, hogy a bérleti szerződést a Nyíregyházi Tankerületi Központ igazgatójával kösse meg.

Határidő: 2023. augusztus 31. Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**

215/2023. (VIII.03.)Kt. sz. határozat 1. sz. melléklete

LAKÁSBÉRLETI SZERZŐDÉS

mely létrejött Tiszavasvári Város Önkormányzata Képviselő-testületének 215/2023. (VIII.03.) Kt. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: Szőke Zoltán polgármester

mint Bérbeadó (továbbiakban: Bérbeadó), másrészről a

**Nyíregyházi Tankerületi Központ**

székhely:4400 Nyíregyháza, Sóstói út 31/B.

Adószám: 15835334-2-15

Statisztikai számjel: 15835334-8412-321-15

Képviselő: Gaszperné Román Margit tankerületi központ igazgató

mint Bérlő (továbbiakban: Bérlő) között az alábbi feltételek szerint:

1. A lakásbérlet tárgya:

Az Önkormányzat tulajdonában lévő **Tiszavasvári, Kossuth u. 6. I/1.** szám alatti 1 lakószoba, konyha, kamra, fürdőszoba, előszoba helyiségekből álló városi közérdekből bérbe adható lakás.

1. A lakás alapterülete: 36 m2, komfortfokozata: komfortos.
2. A Bérbeadó bérbe adja, a Bérlő bérbe veszi az 1./ pontban megjelölt lakást **2023. szeptember 01. napjától 2024. augusztus 31. napjáig**.
3. Bérbeadó hozzájárul ahhoz, hogy a bérlakást a Bérlő a 2023/2024. évi tanévben foglalkoztatott *nyelvi lektor* részére használatba adja.
4. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy az 1./ pontban szereplő lakást, a Bérlő jelen szerződés aláírását megelőzően, bérleti szerződés alapján használta, ezért részére a lakás külön nem kerül átadásra.

Fentiek miatt a közműórák leolvasására sem került sor.

## Bérlő a lakás használatáért:

* 15.768 Ft (36 m2 x 438 Ft/hó) lakbért,
* 2.574 Ft víz- és csatornahasználati díjat (1 főre)
* 250 Ft karbantartási díjat
* 250 Ft lépcsőház világítás díjat,

## 2023. évben – a lakás lakbéreként és a Lakásszövetkezet által nyújtott külön szolgáltatásokért – összesen 18.842 Ft-ot köteles egyösszegben előre minden hó 10. napjáig megfizetni a Tiszavasvári Polgármesteri Hivatal Tiszavasvári OTP Bank Fiókjánál vezetett 11744144-15732468-10000025 számú számlájára.

Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a bérbeadó részére megfizetni.

Bérbeadó fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző tizenkét hónap alatt bekövetkezett fogyasztói árindex változás mértékével.

1. A bérleti díj az üzemeltetési költségeket (áram-, gáz-, szemétszállítási díj) nem tartalmazza, azokat a Bérlő köteles megfizetni a szolgáltatók felé.
2. Bérlő bérlakásból történő kiköltözésekor a fogyasztó személyében történő változást a Bérbeadó jelenti le a közműszolgáltatóknál, a Bérlő a bérlakásból való kiköltözéskor - a rögzített óraállásoknak megfelelően - köteles közműtartozását a szolgáltató cégek felé 15 napon belül rendezni.
3. Szerződéskötéskor a lakásba 1 fő költözik. A lakásban lakók létszámának változását 30 napon belül be kell jelenteni az Önkormányzathoz írásban.
4. A Bérlő a lakást rendeltetésszerűen, a szerződésnek megfelelően használhatja.
5. A Bérlő a lakás átalakítására, korszerűsítésére a felek írásbeli megállapodása alapján jogosult. A bérlő a bérlakást nem terhelheti meg, azt nem idegenítheti el.
6. A Bérlő a bérleti jogviszony bármilyen jogcímen történő megszűnése esetén a lakást - külön megállapodás hiányában – tisztán, egyszeri festéssel, a bérlő karbantartási feladatai közé tartozó hiányosságok pótlásával, rendeltetésszerű használatra alkalmas állapotban köteles a Bérbeadó részére átadni.
7. A szerződés megszűnése után a lakásban visszamaradó személy másik lakásra nem tarthat igényt.

14. Felek megállapodnak abban, hogy a bérlakásra a Bérbeadó köt épületbiztosítást, a bérlakásban található ingóságra a Bérlő köt vagyonbiztosítást.

15. Bérbeadó (a továbbiakban e pont alkalmazásában: Adatkezelő) tájékoztatja Bérlőt, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Bérlőt, hogy jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Bérlőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Bérlőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Bérlő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

16. A bérleti szerződésben nem szabályozott kérdések tekintetében a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló többszörösen módosított 1993. évi LXXVIII. törvény, a Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló 12/2019.(IV.1.) önkormányzati rendeletének rendelkezései, valamint a Ptk. szabályai az irányadóak.

Tiszavasvári, …

 **Tiszavasvári Város Önkormányzata Nyíregyházi Tankerületi Központ**

 bérbeadó bérlő

 **képv.: Szőke Zoltán polgármester képv. Gaszperné Román Margit**

 **tankerületi központ igazgató**